text: Leikaraflytingar 2023Leikaraflytingar 2022Føroyingar uttanlands (yvirlit)Lýsingar
text: #000001
text: At Moldova hevur ein heitan álopsleikara, sum til dagligt spælir í bestu deildini í Hollandi bleiv munurin.
text: #000002
text: Moldova vann 1-0 á Tórsvølli frammanfyri 2710 áskoðarum í góðveðrinum í kvøld. Føroyar spældu væl stóran part av fyrra hálvleiki. Heimaliðið hevði bóltin nógv og smáspælið gekk væl, har Brandur H. Olsen, Jákup B. Andreasen, Jóannes Bjartalíð og Andrass Johansen vóru eyðsýndir. Men tað manglaði endavøran, tí ímun til góða spælið, so spurdist nærum ongantíð nakar stórur málmøguleiki burturúr og síðstu minuttirnart av fyrra hálvleiki var Moldova nærmast við.
text: #000003
text: Í seinna hálvleiki kom eitt mál. Førar mistu bóltin í uppspælinum og so sendi Moldova Ion Nicolaescu avstað í høgru. Hetta er álopsleikarin, sum til dagligt spælir við Heerenveen í bestu deildini í Hollandi, og sum hevur staðið fyri flestu av málunum hjá Moldova síðstu dystirnar. Hann trekti framvið einum verjuleikara og spældi ein púra leysan Vadim Rata, sum bara skuldi trilla í tóma málið. Og hetta er ofta munurin í jøvnum dystum. Tað er ein orsøk fyri, hví ein slíkur leikari spælir í bestu deildini í Hollandi og hetta framúr trekkið gjørdist munurin á javnleiki og ein sigri til Moldova.
text: #000004
text: Samanlagt eitt vónbrot, tá vit hugsað um úrslitið. Hagtølini søgdu, at Føroyar høvdu onga málroynd innanfyri málstengurnar. Stórur partur av fyrra hálvleiki var góður, og tað var fríkst at síggja eitt nýtt ungt andlit í uppstillingini, sum var Andrass Johansen, sum kann hava eina stóra framtíð á landsliðnum. Útfrá málmøguleikum var tað uppiborið, at Moldova vann og ein staðfesting av, at Moldova sum landslið hevur flutt seg nógv skjótari fram enn Føroyar í mun til seinast, tá liðini vóru í bólki saman í 2021. Tað tykist longu nærum vist, at Føroyar enda aftast í bólkinum.
text: #000005
text: Deyðbóltsstøður (skorað mál) - Dagført eftir 23. umfar
text: #000006
text: Mál í spæli (Mál sum ikki eru skorað uppá deyðbóltsstøður)
text: #000007
text: Føroyingar til ella úr føroyskum fótbólti
text: #000008
text: Toppskjúttar í Evropafótbólti fyri føroysk lið
text: #000009
text: Bolt.fo er føroysk heimasíða, ið fyrst og fremst varpar ljós á føroyskan fótbólt, ið er best umtókta ítróttagrein í Føroyum, bæði hvat viðvíkur virknum limum og áskoðarum. Bolt.fo gevur umrøðu til vaksnamannadeildirnar og ungdómsdeildirnar hjá báðum kynum eins og vit fylgja føroyingum, ið royna seg uttanlands.
  Hevur tú eitt hugskot ella evnið, ið heimasíðan skuldi tikið upp, send so teldupost til bolt@bolt.fo ella ring tlf. 228660.
text: #000010